
	1.
	Informatīvais ziņojums
Par aktuālo situāciju attiecībā uz atbalstu abonētās preses izdevumu piegādes nodrošināšanai no 2023. gada. 
	Iebildums
Sabiedrisko pakalpojumu regulēšanas komisija (turpmāk – Regulators), iepazīstoties ar precizēto informatīvo ziņojumu un protokollēmuma projektu, atkārtoti izsaka iebildumu pret atšķirīgu abonēto preses izdevumu piegādes pakalpojumu tarifu apstiprināšanas nosacījumu noteikšanu, ņemot vērā iepriekšējā atzinumā pausto viedokli. Saskaņā ar Pasta likuma 32.pantu universālā pasta pakalpojuma tarifus, tai skaitā abonēto preses izdevumu piegādes pakalpojuma tarifus apstiprina Regulators likumā “Par sabiedrisko pakalpojumu regulatoriem” noteiktajā kārtībā. Lai sasniegtu likumā “Par sabiedrisko pakalpojumu regulatoriem” noteikto mērķi – nodrošināt iespēju saņemt nepārtrauktus, drošus un kvalitatīvus sabiedriskos pakalpojumus, kuru tarifi (cenas) atbilst ekonomiski pamatotām izmaksām – nav atbalstāms ieviest īpašus nosacījumus attiecībā uz tarifu apstiprināšanas procesu vienam no universālā pasta pakalpojuma sarakstā ietvertajam pakalpojumam. Šādu nosacījumu ieviešana neveicinātu universālā pasta pakalpojuma sniedzēja attīstību saskaņā ar taisnīguma, atklātības, neitralitātes, vienlīdzības un proporcionalitātes principiem. Ievērojot minēto, Regulators lūdz precizēt informatīvā ziņojuma 4.nodaļu un protokollēmuma projekta 3.punktu, svītrojot atsauces uz grozījumu izstrādāšanu Pasta likumā, lai noteiktu priekšnosacījumus un termiņus abonēto preses izdevumu piegādes pakalpojumu tarifu apstiprināšanai.

	MK sēdes protokollēmuma projekts
 Informatīvais ziņojums "Par aktuālo situāciju attiecībā uz atbalstu abonētās preses izdevumu piegādes nodrošināšanai no 2023. gada."
	Priekšlikums
Ņemot vērā atšķirīgo nosacījumu nepieciešamību attiecībā uz abonēto preses izdevumu piegādes pakalpojuma nodrošināšanu un vispārīgo universālā pasta pakalpojuma nodrošināšanas principu, Regulators atkārtoti lūdz vērtēt iespējamos risinājumus abonēto preses izdevumu piegādes pakalpojuma izslēgšanai no universālajā pasta pakalpojumā ietilpstošo pakalpojumu saraksta, attiecīgi papildinot protokollēmuma projektu ar jaunu 4.punktu.

